เรียนรู้ว่าเมื่อไหร่ที่ควรเข้าไปมีส่วนเกี่ยวข้องด้วย สอนหมาให้รู้จักเลิกยุ่ง ทำให้หมาไม่ไปไล่กวดแมวละแวกบ้าน ใช้การฝึกหมาด้วยคลิกเกอร์ แนะนำหมากับแมวให้รู้จักกัน
เหตุผลเบื้องต้นที่หมาชอบไล่แมวก็เพราะหมานั้นอยากจะเล่นกับแมว (บางทีอาจคิดว่าเป็นหมาอีกตัว) หรือเพราะการเคลื่อนที่ของแมวไปกระตุ้นสัญชาติญานล่าเหยื่อของหมาเข้า ทั้งสองอย่างนี้ล้วนต้องการคุณในฐานะเจ้าของเข้ามามีส่วนเกี่ยวข้องเพื่อป้องกันไม่ให้มันทำร้ายกันและกัน แม้กระทั่งหมาจะแค่พยายามอยากเล่นกับแมวก็ตาม เป็นไปได้ว่ามันจะเล่นแรงเกิน และอาจลองวิ่งไล่หรือกัดแมวเพราะเป็นวิธีที่จะเล่นด้วย ถ้าหมาวิ่งไล่แมวเพราะเหตุผลเรื่องล่าเหยื่อนั้น ยิ่งจำเป็นที่คุณต้องเข้าไปมีส่วนร่วม เพราะหมาอาจฆ่าแมวได้ง่ายดาย และแมวก็อาจทำอันตรายหมาได้เหมือนกัน ช่วงระยะเวลาของการฝึกและปรับตัวนั้นจะกินเวลาพอสมควร ในที่สุด เมื่อหมากับแมวคุ้นเคยกัน ก็อาจทิ้งให้พวกมันอยู่ด้วยกันโดยไม่ต้องจับตามองได้ แต่นั่นต้องใช้เวลา อย่างน้อย หนึ่งเดือน และส่วนใหญ่ก็นานกว่านั้น สิ่งสำคัญคือต้องมั่นใจว่ามันจะไม่ทำร้ายกันเวลาถูกปล่อยให้อยู่กันตามลำพัง เมื่อไหร่ที่หมาหลุดจากการฝึกและวิ่งไล่แมว คุณอาจต้องการใช้วิธีแยกบริเวณ (timeouts) มาจัดการมัน การแยกบริเวณนั้นไม่เป็นอันตรายกับหมา แถมการที่คุณดึงมันออกมาจากเหตุการณ์นั้น ทำให้มันรู้ว่ามันทำตัวแย่ในเรื่องนี้  เลือกห้องสำหรับแยกบริเวณ และใช้ห้องนั้นเป็นห้องกักบริเวณเป็นประจำ เป็นห้องที่โดดเดี่ยว อย่างเช่นห้องน้ำ จะทำให้ได้ผล แต่ให้แน่ใจว่าห้องนั้นไม่ได้ชวนอึดอัด เช่น ห้องใต้ถุนที่ไม่มีเครื่องทำความร้อนในฤดูหนาวจะเป็นที่ไม่สมควรเป็นห้องแยกบริเวณ เช่นเดียวกัน ห้องที่ปิดทึบอุดอู้โดยไม่มีการระบายอากาศในหน้าร้อนก็เป็นตัวเลือกที่แย่ ให้พูดคำว่า "หมดเวลา" ด้วยน้ำเสียงนิ่งๆ เมื่อหมาเริ่มไล่กวดแมว  ค่อยๆ จับปลอกคอหมานำมันออกจากห้องที่วิ่งไล่แมวเข้าไปในห้องแยกบริเวณที่เลือกไว้  รอสักครู่ ราวหนึ่งหรือสองนาทีน่าจะเพียงพอ แล้วค่อยปล่อยหมาออกจากห้องแยกบริเวณ ถ้ามันยังทำพฤติกรรมแย่ๆ อย่างเดิม ให้นำมันกลับมาในห้องนี้นิ่งๆ ทันที ถ้าการฝึกแบบไหนก็ไร้ผล คุณอาจต้องทำให้แมวกลายเป็นสิ่งที่ไม่น่าสนใจสำหรับหมา นี่ควรเป็นวิธีสุดท้าย และไม่ควรทำให้หมาเกิดบาดเจ็บหรือมีอันตรายในทางใดทางหนึ่ง ผู้เชี่ยวชาญแนะนำแค่การทำให้หมาเชื่อมโยงการวิ่งไล่กวดแมวกับประสบการณ์ที่ไม่ชวนสุขสม อย่างเช่น เจอเสียงกวนหู หรือเจอสเปรย์กลิ่นซิตรัส เป็นต้น แม้แต่ขวดสเปรย์ที่เติมน้ำสะอาดเย็นเจี๊ยบก็เพียงพอทำให้หมาหยุดได้ เมื่อผ่านไปนานเข้า หมาจะเริ่มเชื่อมโยงการไล่กวดแมวกับการโดนอย่างสเปรย์กลิ่นซิตรัสที่หมาไม่ชอบ (แต่ปลอดภัยสำหรับมัน) หรือเจอน้ำเย็นสาดหน้า มันก็จะเลิกคิดวิ่งไล่ตามแมว ถ้าไม่มีอะไรทำให้หมาเลิกตอแยแมวได้แล้ว คุณอาจต้องการความร่วมมือจากผู้เชี่ยวชาญเฉพาะทาง ให้แน่ใจว่าผู้เชี่ยวชาญนั้นมีประกาศนียบัตรการเป็นครูฝึกสุนัขอาชีพ (CPDT) หรือเป็นนักศึกษาพฤติกรรมสัตว์ที่ผ่านการรับรอง แม้จะต้องใช้เวลาขัดเกลาหลายคาบเรียน แต่ผู้เชี่ยวชาญเหล่านี้จะสามารถค้นหาได้ว่าอะไรเป็นตัวกระตุ้นให้หมาคุณวิ่งไล่แมว และต้องทำอย่างไรจึงสามารถสลายพฤติกรรมนี้ได้ คุณสามารถค้นหาผู้ได้รับ CPDTs และบัญชีรายชื่อของนักศึกษาพฤติกรรมสัตว์ที่ผ่านการรับรองในละแวกบ้านจากทางอินเทอร์เน็ต ให้แน่ใจว่าได้ตรวจสอบหลักฐานอ้างอิงและมองหาคำวิจารณ์จากเจ้าของหมารายอื่นๆ ที่เคยทำงานร่วมกับเขา ยื่นมือข้างหนึ่งให้หมาได้ลองดม มันจะออกท่าทางตื่นเต้นที่รู้ว่าของนั้นจะเป็นของมัน แต่สิ่งสำคัญคือต้องไม่สนใจความพยายามของมันที่จะเอาของกินนี้ ส่วนที่สำคัญที่สุดของการฝึกนี้คือการเพิกเฉยหมาจนกว่ามันจะเลิกพยายามแย่งของกิน ให้พูด "อย่ายุ่ง" ไปเรื่อยๆ จนกระทั่งมันตอบสนองต่อคำสั่งคุณ อาจต้องใช้เวลาสักพัก แต่ในที่สุดมันก็จะยอมแพ้และมานั่งต่อหน้าคุณ พอมันเลิกยุ่มย่ามของกินที่รู้ว่าคุณมีแล้ว ให้พูดว่า "เก่งมาก" แล้วให้ของกินที่อยู่ในมืออีกข้าง ตรงนี้สำคัญมากที่คุณต้องไม่ให้ของกินที่ได้ใช้ตอนบอกว่า "อย่ายุ่ง" เพราะมันจะสอนหมาว่าในที่สุดมันก็จะได้มาในสิ่งที่คุณห้ามไม่ให้มันยุ่งในท้ายที่สุด จำเป็นมากที่ต้องฝึกให้ต่อเนื่อง ทำทุกอย่างซ้ำจนหมาถอยห่างจากมือทันทีที่คุณบอกใหมันเลิกยุ่ง เมื่อหมาเริ่มทำตามคำสั่ง "อย่ายุ่ง" ได้คล่องแล้ว คุณสามารถเริ่มใช้กับแมวได้ คุณควรจะยังต้องระมัดระวังและดูแลสัตว์ทั้งสอง เพราะหมาอาจถูกสอนให้อย่ายุ่งกับของกินก็จริง แต่ยังอาจไม่อยากทิ้งกับสิ่งที่มันมองว่าเป็นเหยื่อ จงอดทนเข้าไว้ และฝึกต่อจนหมาถูกสอนให้เลิกตอแยกับแมวได้เมื่อออกคำสั่ง ถ้าหมามีนิสัยชอบวิ่งไล่แมวแถวนั้น ทางที่ดีควรใช้สายจูงตลอดเวลาที่พาออกเดิน ถ้าคุณรู้สึกอยากปล่อยให้มันเป็นอิสระบ้าง ให้ทำเฉพาะในที่ๆ คุณรู้ว่าไม่มีแมวอยู่ใกล้ๆ อย่างเช่นในสวนสาธารณะเฉพาะหมาหรือที่เงียบๆ ที่ห่างจากบ้านคน คุณยังควรปล่อยหมาจากสายจูงในสวนสาธารณะระหว่างเวลาที่คิดว่าไม่มีแมวอยู่ใกล้เคียง จำไว้ว่าแมวจะออกหากินตั้งแต่พลบค่ำถึงรุ่งสาง เพราะมันมักออกมาล่าเหยื่อในตอนกลางคืน  ใช้วิธีออกคำสั่ง "อย่ายุ่ง" ระหว่างพาหมาออกเดินเล่น แม้กระทั่งตอนที่หมาผูกกับสายจูง มันยังคงอาจพยายามจะวิ่งหรือดึงสายจูงเวลามองเห็นแมวได้ การสอนให้มันอย่าไปยุ่งเวลาเห็นแมวจะช่วยให้ไม่เครียดเวลาพาหมาออกไปเดินในย่านที่เลี้ยงแมว  ถ้าหมาคุณดึงสายจูงอย่างแรงหรือเห่าในขณะที่ยังอยู่ในสายจูง มันอาจมีอาการที่เรียกว่าก้าวร้าวเมื่อถูกจูง (leash aggression) พูดง่ายๆ ก็คือ หมารับรู้ว่าคุณกังวลเวลาที่มันมีปฏิกิริยาตอบโต้สัตว์อื่น และมันคิดว่าสัตว์นั้นคือของรางวัล การจะฝึกให้หมาเลิกนิสัยอย่างนี้นั้น ให้ฝึกดึงความสนใจของหมาไม่ว่าจะเกิดอะไรขึ้นรอบข้างตัวคุณ ให้รางวัลมันเมื่อมันสนใจแต่คุณ เริ่มต้นในสภาพแวดล้อมที่ไม่ตึงเครียดก่อน เช่นที่บ้าน แล้วค่อยๆ ฝึกให้หมาพุ่งความสนใจแต่กับคุณ (และของรางวัลที่มันคาดหวังว่าจะได้รับ) ไม่ว่าจะมีสัตว์อื่นอยู่ใกล้ๆ เวลาที่คุณจูงเดินหรือไม่  อีกทักษะสำคัญที่จะสอนหมาถ้าคุณคิดจะปล่อยมันเดินโดยไม่ใช้สายจูงก็คือการสอนให้หมามาหาเวลาเรียกชื่อ พยายามสอนหมาให้ตามมาในขณะที่คุณวิ่งห่างออกมาจากมัน เพราะมันจะแทบวิ่งไล่ตามคุณมาทันที นี่จะทำให้หมาเรียนรู้คำสั่งนี้ได้ง่ายขึ้นในช่วงแรกที่ฝึก เพราะมันจะเชื่อมคำชมกับการวิ่งไล่ตามคุณ ให้รางวัลและกล่าวชมมันทุกครั้งที่มันวิ่งมาหาตามที่สั่ง ถ้าคุณมีลานบ้านและอยากจะปล่อยให้หมาได้วิ่งเล่นโดยอิสระ ให้แน่ใจว่าคุณได้ทำรั้วล้อมรอบส่วนนั้น หรือไม่ก็ใช้เชือกล่ามที่ทำให้หมาไม่ถลำออกไปเกินบริเวณลานบ้าน มันจะช่วยสร้างความมั่นใจว่าหมาจะไม่ออกไปวิ่งไล่กวดแมวแถวบ้าน ถ้าแถวบ้านมีแมวอิสระที่มักรุกล้ำเข้ามาในลานบ้าน วิธีดีที่สุดในการไม่ให้หมาวิ่งไล่แมวตัวนั้นก็คืออย่าให้มันเข้ามาในลานบ้าน คุณจะออกแรงไล่มันเองทุกครั้งที่เห็น หรือใช้สเปรย์ฉีดน้ำแบบจับความเคลื่อนไหวมาใช้ตามแนวเขตลานบ้านก็ได้ อุปกรณ์นี้จะจับการเคลื่อนไหวและฉีดน้ำไปยังเป้าหมาย ซึ่งถือเป็นสิ่งรบกวนใจแมวที่รุกล้ำเข้ามาได้มาก คลิกเกอร์ (clicker) เป็น "กล่อง" พลาสติกเล็กๆ ที่มีลิ้นโลหะแบบยืดหดได้ ซึ่งจะใช้เป็นเครื่องช่วยในการฝึกปรับเปลี่ยนพฤติกรรม ผู้ฝึกจะถือคลิกเกอร์ไว้ในมือและกดปุ่มรัวๆ ก่อให้เกิดเสียงคลิก และหมาจะถูกฝึกให้ชินกับการได้ยินเสียงคลิกทุกครั้งที่มันทำสิ่งที่ถูกต้อง คลิกเกอร์ฝึกหมาสามารถหาซื้อได้ตามร้านขายของสัตว์เลี้ยงหรือในอินเทอร์เน็ต ควรจะใช้คลิกเกอร์เฉพาะก็ต่อเมื่อหมาได้ทำในอย่างที่คุณต้องการให้มันทำ และควรจะใช้ในทันที เป็นการตอบสนองต่อพฤติกรรมดีของมัน คุณต้องการให้หมาได้เชื่อมโยงพฤติกรรมที่ดี (ในกรณีนี้คือการไม่วิ่งไล่แมว) กับเสียงของคลิกเกอร์ ส่วนสุดท้ายของการฝึกด้วยคลิกเกอร์คือให้รางวัลหมาทันทีหลังเสียงคลิก เวลาที่ใช้ตอบสนองนี้เป็นเรื่องจำเป็น เพราะหมาจำต้องเชื่อมโยงพฤติกรรมดีของมันกับเสียงคลิก และเสียงคลิกกับรางวัล เมื่อการฝึกก้าวหน้าขึ้น คุณอาจต้องค่อยๆ เติมความท้าทายเข้าไปโดยคุณต้องเลียนแบบการเคลื่อนไหวของแมว นี่จะช่วยหมาปรับตัวกับเหตุการณ์จริงได้ง่ายขึ้นในตอนที่ทั้งหมากับแมวต้องปรับตัวเข้าหากัน  ในระหว่างที่มันให้ความสนใจคุณ จู่ๆ ก็ให้เริ่มขยับถอยหลังเร็วๆ  หยุดฉับพลัน ถ้าหมาหยุดนั่งแทนที่จะวิ่งไล่ตามคุณ ใช้คลิกเกอร์และให้รางวัล มันไม่ได้เรียนรู้เปลี่ยนนิสัยได้ในชั่วข้ามคืน แต่ถ้าให้เวลา หมาจะเรียนรู้ทำสิ่งที่คุณพยายามสอนมันได้สำเร็จ (ในกรณีนี้คือการไม่ไล่กวดแมว) เป็นเรื่องสำคัญที่คุณต้องให้รางวัลแม้จะก้าวหน้าไปสู่จุดหมายได้เพียงนิดเดียว เพราะในการที่จะสลายพฤติกรรมโดยสัญชาติญานของหมา คุณจำเป็นต้องสลายส่วนประกอบของพฤติกรรมนั้นๆ ก่อน ไม่ว่าครั้งไหนที่หมามันเริ่มไล่กวดแมวแต่หยุด ให้ใช้คลิกเกอร์พร้อมให้รางวัล จนในที่สุดมันจะสามารถสลายพฤติกรรมชอบวิ่งไล่แมวไปด้วย ทางที่ดีที่สุดคือแนะนำสัตว์ที่บ้าน การนำหมาไปพบแมวหรือสลับกันในสถานดูแลสัตว์อาจทำให้เกิดความบอบช้ำสาหัส โดยเฉพาะกับแมว ด้วยเหตุผลนี้ผู้เชี่ยวชาญด้านสัตว์ส่วนใหญ่จึงแนะนำให้พาสัตว์ไปรู้จักกันที่บ้าน ถ้าคุณเลือกนำแมวเข้ามาเลี้ยงในบ้านที่เคยเลี้ยงแต่หมา หรือสลับชนิดกัน มีโอกาสเป็นไปได้ที่หมานั้นจะวิ่งไล่กวดแมว และแมวก็มีสิทธิจะรู้สึกเป็นปฏิปักษ์ถึงขนาดอาจสู้หมากลับได้ หากคุณจะเลี้ยงสัตว์เลี้ยงตัวใหม่มาอยู่ร่วมชายคากับสัตว์เลี้ยงที่มีอยู่เดิม ให้สอบถามกับพนักงานของสถานดูแลว่าเขามีแมวที่คุ้นเคยกับหมาหรือหมาที่คุ้นเคยกับแมวหรือไม่ ด้วยวิธีนี้จะทำให้คุณได้สัตว์เลี้ยงใหม่ที่เคยผ่านการปรับตัวมาบ้างแล้ว แทนที่จะตั้งหน้าเป็นศัตรูคู่ปรับกัน แม้มันจะยากเย็นที่จะแนะนำทั้งสองฝ่ายในสถานการณ์ที่ไร้ซึ่งความตึงเครียด แต่มันก็จำเป็นต่อการมีชีวิตที่ดีของสัตว์ทั้งคู่ การฝึกฝนพื้นฐานและให้รางวัลเสริมสามารถเป็นหนทางที่จะทำให้สัตว์เลี้ยงสองพันธุ์ญาติดีต่อกัน  ใช้ของล่อใจสำหรับทั้งหมาและแมว เลือกของล่อใจที่คุณรู้ว่าสัตว์จะชอบ แม้แมวจะดูจุกจิกช่างเลือกมากกว่าหน่อย ให้ลองเนื้อทูน่าหรือก้อนเนื้อไก่เป็นของล่อใจสำหรับแมว  ฝึกหมาหรือทบทวนการฝึก ในเรื่องเป้าหมายหลักอย่างเรียนรู้ที่จะอยู่นิ่งๆ เข้ามาหาเมื่อสั่ง และ "ปล่อยไป" การฝึกนี้ควรทำให้เสร็จก่อนจะนำแมวเข้าบ้าน เพราะมันสำคัญในการปล่อยหมาเป็นอิสระตอนที่มันเริ่มไล่กวดหรือรบกวนแมว  พาหมาออกไปวิ่งหรือปล่อยให้มันวิ่งเล่นรอบบ้านก่อนจะนำไปเจอแมว มันจะช่วยปลดปล่อยพลังงานในตัวหมาออกมาบ้าง ทำให้มันมีโอกาสจะวิ่งไล่กวดแมวได้น้อยลง มันควรจะทำภายใต้คำแนะนำที่เข้มงวด ให้ใช้สายจูงหมาแบบสั้นผูกหมาไว้ และถ้าหากมันอยากจะวิ่งไล่แมว ให้แยกความสนใจของทั้งหมากับแมวโดยการให้ของกินล่อใจพวกมัน ถ้ามีใครอีกคนอยู่ในห้องด้วยจะช่วยได้มาก เพื่อที่คุณจะได้เน้นไปที่สัตว์ตัวใดตัวหนึ่งและอีกคนเน้นดูแลตัวที่เหลือ ปล่อยให้สัตว์ได้ใช้จมูกดมกันและกัน. คุณไม่ได้ต้องการจะแยกมันอยู่กันคนละฟากห้อง จงทำตัวเป็นคนกลาง ในกรณีที่สัตว์ทั้งสองตัวดูฮึ่มฮั่มใส่กัน ถ้าทั้งสองตัวทำตัวดี ให้เอ่ยชื่นชมพวกมัน ลูบหัวมัน และให้รางวัลเพิ่ม ให้เดินหน้าในช่วงไม่กี่สัปดาห์แรก คุณอาจต้องกล่าวชมสัตว์ไปเรื่อยๆ ทุกครั้งที่มันทำตัวสงบเสงี่ยมเมื่ออยู่ใกล้กัน
เข้าใจว่าทำไมหมาถึงชอบไล่กวดแมว. ดูแลสัตว์อย่าให้คลาดสายตา. ใช้การแยกบริเวณเวลาที่หมาวิ่งไล่แมว. ทำให้แมวกลายเป็นสิ่งที่หมาไม่นึกสนใจ. ลองคิดถึงการทำงานร่วมกับครูฝึกหรือนักศึกษาพฤติกรรมสัตว์. ถือของกินล่อใจไว้ที่มือทั้งสองข้าง. พูดว่า "อย่ายุ่ง". กล่าวชมและให้รางวัลหมา. ทำซ้ำ. เริ่มใช้คำสั่ง "อย่ายุ่ง" กับแมว. ใช้สายจูงหมาเสมอ. จำกัดพื้นที่ให้หมาอยู่แต่ในบริเวณลานบ้าน. อย่าให้แมวเข้ามาบริเวณลานบ้าน. ซื้อคลิกเกอร์ฝึกหมา. แนะนำหมาให้รู้จักคลิกเกอร์. ให้รางวัลทันที. เลียนการเคลื่อนไหวของแมว. ฉลองพัฒนาการของหมา. เลือกสถานที่เหมาะๆ. เลือกสัตว์เลี้ยงตัวใหม่ที่เข้ากับสัตว์เลี้ยงเก่าได้พอดี. ทำให้การเผชิญหน้ากันไม่มีความตึงเครียด. แนะนำสัตว์สองชนิด. ชมเชยสัตว์ทั้งคู่.
https://www.wikihow.com/Keep-Your-Dog-from-Chasing-Cats https://www.wikihow.com/Keep-Your-Dog-from-Chasing-Cats https://www.wikihow.com/Keep-Your-Dog-from-Chasing-Cats https://www.wikihow.com/Keep-Your-Dog-from-Chasing-Cats https://www.wikihow.com/Keep-Your-Dog-from-Chasing-Cats
Learning When to Get Involved Teaching Your Dog to Leave It Keeping Your Dog from Chasing Neighborhood Cats Using Clicker Training on Your Dog Introducing Your Dog and Cat to Each Other